Martín de Azpilcueta

Martín de Azpilcueta Jaureguízar (født 13. desember 1492 i Barásoain i kongedømmet Navarra, død 21. juni 1586 i Roma) var en spansk teolog, økonom og filosof. Han var en av de første til å utvikle kvantitetsteorien innen økonomi. Han hadde en omfattende teologisk og kirkerettslig produksjon. Ved sin rådgivervirksomhet ved forskjellige inkvisisjonstribunaler og Sacra Poenitentiaria ble han til slutt rådgiver for pavene Pius V, Gregor XIII og Sixtus V.

Liv og virke
Bakgrunn
Martín de Azpilcueta stammet fra en agramontesansk adelsfamilie med sitt opphav i  valle de Baztán. Faren var Martín de Azpilcueta og moren María de Jaureguízar; de kom fra borgene av disse (etter)navn i Baztándalen. Azpilcueta var en slektning av den store asiamisjonæren Frans Xavier. 

Han studerte teologi og filosofi ved Alcalá og kirkerett i Toulouse i Frankrike.

Skolastiker, økonom, teolog, jurist 
Han ble professor i kanonisk rett i Toulouse og i Cahors. Senere vendte han tilbake til Spania og innehadde samme lærestol i fjorten år ved universitetet i Salamanca, og i syv år ved universitetet i Coimbra i Portugal.

Azpilcueta var en eksponent for den spanske senskolastikken, også kalt Salamancaskolen. Han var en av denne akademiske strømingens fremste representanter, ved siden av dominikanerne Francisco de Vitoria og Domingo de Soto. Fra 1520-tallet var han medlem av augustinerkorherrenes orden (Canonicorum Regularium Sancti Augustini Confederati, C.R.S.A.). 

Azpilcuetas mest kjente var kanonisten og humanisten Diego de Covarrubias y Leyva (1512–1577), men også de  portugisiske juristene Arias Pinelo, Francisco Sarmiento og Pedro de Deza (1520–1600) studerte under ham.

Hans viktigste verk innen økonomi er Comentario Resolutorio de Cambios i 1556. Det omhandler de økonomiske virkninger av ankomsten av kostbare metaller - sølv og gull - fra de spanske kolonier i Amerika. Der formuleres det som er blitt kalt kvantitetsteorien. Han påpekte at forskjellene landene imellom hva gjaldt pengenes kjøpekraft hadde en sammenheng med hvor meget eller hvor lite edelmetaller som støttet opp under landets valuta. Verket formulerer en verditeori som er knyttet til varetilbudet - Alle varer blir dyrere når etterspørselen øker og  tilbudet knappere.NAVARRO, Martín de Azpilcueta. Comentario resolutorio de câmbios, Consejo Superior de Investigaciones Científicas, Madrid 1965. Senere fordømte han åger (lån mot meget høy rente) og økonomisk spekulasjon som var utelukkende innrettet mot profitt; dette mente han var til ugagn for at markedet kunne fungere rett og fremme det felles beste (bonum commune).

Blant hans tallrike verker innen teologi var det behandlinger om rettspleie og skriftemål, om breviaret, kirkelig eiendom og om jubelårene.

I en alder av åtti år dro han til Roma for å forsvare sin venn erkebiskop Bartolomeo Carranza av Toledo, som også var Filip II av Spania, som var blitt anklaget overfor inkvisisjonsdomstolen. Erkebiskopen var blitt anklaget for heresi i 1567. Martín de Azpilcueta forsvarte ham først i Valladolid og deretter i Roma. Selv om han mislyktes i å få erkebiskopen frikjent. Men han gjorde nok inntrykk til å bli rådgiver for tre paver.

Han ble 95 år gammel, og er begravd i kirken Sant'Antonio dei Portoghesi i Roma.

 Verker 
miniatyr|«Consilia et responsa», 1594
 «Consiliorum seu responsorum libri V.». Dokumentsamling som gjenspeiler Azpilcuetas enorme betydning for kirkelig rettspraksis.
 «Manual de Confesores y Penitentes» eller «Enchiridion sive manuale confessariorum, & poenitentium». Skriftemålshåndbok, først utgitt på spansk i 1553 og utvidet i 1569 - «Additiones». Kan gjelde som Azpilcuetas hovedverk. 
 «De Usura et Simonía» (om åger og simoni, 1569)
 «Comentario Resolutorio de Cambios» (1556). Hovedverk om nasjonaløkonomi.
 Kommentarer om kirkelig strafferett: «De lege poenali fragmentum» - «Commentarius in septem distinctiones de poenitentia»- «De furto notabili, et de homicidio casuali» - «De simonia mentali» - «De necessitate defendendi proximum ab injuria» - «Commentarius de finibus humanorum actionum». 
 Kommentarer om kanonisk arverett og familierett: «Commentarius in c. inter verba, 11.q 3» - «De regularibus commentarii» - «Commentarius de alienatione rerum Ecclesiasticarum in princip. & glos. summa» - «Commentarius de spoliis clericorum super c. non liceat Papa, ead. cau.»- «Commentarius resolutivus de usuris» - «Commentarius de reditibus beneficiorum ecclesasticorum, una cum propugnaculo apologiae eiusdem libri. super c. quoniam quicquid» - «Commentarius in c. humanae aures 22 q 5» - «Relectiones de rescriptis» - «Commentarius in rubrucam de iudiciis & relectio in iisdem» - «Relectio de restititutione spoliatorum» - «Relectio in cap. ita quorundam de Iudaeis» - «Commentarius de datis & promissis pro iustitia vel gratia obtinendis» - «De incompatibilitate beneficiorum» - «De eleemosyna». 
 Skrifter om gudstjenesten: «Commentarius de oratione, horis canonicis, atque diis divinis officiis» - «Miscellanea de oratione, praesertim Rosario beatae Mariae» - «Commentarius de silentio in divinis officiis» - «Commentarius de anno Jubilaeo et indulgentiis omnibus».
 «De musica et cantu figurato». Musikkteoretisk skrift.

Azpilcuetas verker kom ut etter hans død i samleverker i Roma, Lyon og Venezia (1598).

Litteratur
 Mariano Arigita y Lasa, El doctor navarro don Martín de Azpilcueta y sus obras: estudio histórico crítico. Analecta Editorial. Pamplona, 1998.
 Joxe Azurmendi: "Nafarroatik Nafarroara" in Pruden Gartzia: Nafarroako auziaz, Donostia: Elkar, 2015. ISBN 978-84-9027-443-9
 Enciclopedia Universal Ilustrada Europeo-Americana, Bilbao, Madrid, Barcelona 1905-30, tom. I, p. 1385f.
 Estudios sobre el Doctor Navarro: en el IV centenario de la muerte de Martín de Azpilcueta. Eunsa. Ediciones Universidad de Navarra, S.A. Barañáin, 1988.
 Marjorie Grice-Hutchinson: Early Economic Thought in Spain. 1177–1740, London 1978.
 Christian Gottlieb Jöcher: Allgemeines Gelehrten-Lexicon…, Leipzig 1750, Band I, Sp 681.
 Harald Maihold: Strafe für fremde Schuld? Die Systematisierung des Strafbegriffs in der Spanischen Spätscholastik und Naturrechtslehre. Köln u. a. 2005.
 Ramón Martínez Tapia: Filosofía política y derecho en el pensamiento del siglo XVI : el canonista Martín de Azpilcueta. Colegio Notarial de Granada. Granada, 1997.
 Friedrich Merzbacher: Azpilcueta und Covarruvias in: Savigny Zeitschrift für Rechtsgeschichte, Kanonistische Abteilung 46 (1960), S. 317ff.
 Rodrigo Muñoz de Juana: Moral y economía en la obra de Martín de Azpilcueta. Eunsa. Ediciones Universidad de Navarra, S.A. Barañáin, 1998.
 Hermilio de Olóriz Azparre: Nueva biografía del doctor D. Martín de Azpilcueta y enumeración de sus obras. Analecta Editorial. Pamplona, 1998.
 José María Recondo: El Doctor navarro don Martín de Azpilcueta. Fondo de Publicaciones del Gobierno de Navarra. Pamplona, 1987.

Referanser

Kategori:Spanske økonomer
Kategori:Spanske jurister
Kategori:Spanske katolske teologer
Kategori:Spanske filosofer
Kategori:Augustinerkorherrer
Kategori:Spanske katolske prester
Kategori:Personer fra Navarra
Kategori:Fødsler i 1492
Kategori:Dødsfall i 1586